ବରଗଡ଼, ମାର୍ଚ୍ଚ ୧୫(ଲୋକାଲ ୱାୟାର): ଓଡ଼ିଶାର ଭାତହାଣ୍ଡି ଭାବେ ପରିଚିତ ବରଗଡ଼ ଜିଲ୍ଲାରେ ଏବେ ନିତି ଦିନ ଚାଷୀ ଆତ୍ମହତ୍ୟା କରୁଛନ୍ତି ବୋଲି କଂଗ୍ରେସ ସଭାପତି ରାହୁଲ ଗାନ୍ଧୀ ଶୁକ୍ରବାର ଅପରାହ୍ଣରେ ବରଗଡ଼ ଜିଲ୍ଲା ସରସରାଠାରେ ଆୟୋଜିତ ଦଳର ପରିବର୍ତ୍ତନ ସଂକଳ୍ପ ସମାବେଶରେ ଯୋଗ ଦେଇ କହିଛନ୍ତି ।
ରାୟପୁରରୁ ହେଲିକପ୍ଟର ଯୋଗେ ଆସି ସମାବେଶ ସ୍ଥଳରେ ପହଞ୍ଚିବା ପରେ ରାହୁଲ ତାଙ୍କ ଉଦବୋଧନ ସିଧାସଳଖ ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ଓ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କୁ ତୀବ୍ର ସମାଲୋଚନା କରିଥିଲେ ।
ସେ କହିଥିଲେ, ରାଜ୍ୟରେ ଶୀତଳ ଭଣ୍ଡାର ଓ ଖାଦ୍ୟ ପ୍ରକ୍ରିୟାକରଣ କେନ୍ଦ୍ର ପ୍ରତିଷ୍ଠା କରିବାକୁ ମୁଖ୍ୟମନ୍ତ୍ରୀ ଦେଇଥିବା ପ୍ରତିଶ୍ରୁତି ପୂରଣ କରିବାରେ ବିଫଳ ହୋଇଛନ୍ତି । ସମଗ୍ର ରାଜ୍ୟ ଓ ଦେଶରେ ବରଗଡ଼ ଭାତହାଣ୍ଡି ଭାବେ ପରିଚିତ । କିନ୍ତୁ ବରଗଡ଼ ସମେତ ଦେଶର ବିଭିନ୍ନ ସ୍ଥାନରେ ନିତି ଦିନ ଚାଷୀ ଆତ୍ମହତ୍ୟା ଘଟଣା ଘଟୁଛି । ନବୀନ ଚାଷୀଙ୍କ ଋଣ ଛାଡ଼ ନ କରି ଶିଳ୍ପପତିଙ୍କୁ ସହାୟତା କରୁଛନ୍ତି । ତାଙ୍କୁ ମୋଦିଜୀ ରିମୋଟରେ ନିୟନ୍ତ୍ରଣ କରୁଛନ୍ତି ।
ମୋଦିଜୀ ଚାଷୀଙ୍କ ଋଣ ଛାଡ଼ କଲେ ନାହିଁ, ବରଂ ନିଜ ମିତ୍ର ଅନିଲ ଅମ୍ବାନି. ମେହୁଲ ଚୋକସି, ନିରବ ମୋଦିଙ୍କୁ ସହାୟତା କରୁଛନ୍ତି । ବିଜୟ ମାଲ୍ୟାଙ୍କୁ ୧୦ ହଜାର କୋଟି ଏବଂ ଅନିଲ ଅମ୍ବାନିଙ୍କୁ ୩୦ ହଜାର କୋଟି ଟଙ୍କା ଉପହାର ଦେଇଛନ୍ତି । ଅନିଲଙ୍କୁ ବଡ଼ ପ୍ରତିରକ୍ଷା ଚୁକ୍ତି ଦେବାରେ ନିଜେ ମୋଦି ଭ୍ରଷ୍ଟାଚାର କରିଛନ୍ତି । ୫୨୬ କୋଟିର ରାଫେଲ ବିମାନଙ୍କୁ ୧୬୨୦ କୋଟି ଟଙ୍କାରେ କ୍ରୟ କରିବାକୁ ଚୁକ୍ତି କରିଛନ୍ତି ।
ସେ କହିଥିଲେ, ମୋଦି କିମ୍ବା ନବୀନ କେହି ଚାଷୀଙ୍କ କଥା ଚିନ୍ତା କରି ନାହାନ୍ତି । ଛତିଶଗଡ଼ରେ ଭୋଟ ପ୍ରଚାର ବେଳେ ସେ (ରାହୁଲ) ତିନୋଟି ପ୍ରତିଶ୍ରୁତି ଦେଇଥିଲେ । ଚାଷୀଙ୍କୁ ଋଣ ଛାଡ଼, ଧାନର ସହାୟକ ମୂଲ୍ୟ ୨୫ ଶହ ଟଙ୍କା ପ୍ରଦାନ ଏବଂ କାରଖାନା ପାଇଁ ଅଧିଗ୍ରହଣ ହୋଇଥିବା ଜମି ପାଞ୍ଚ ବର୍ଷ ମଧ୍ୟରେ ଉପଯୋଗ ନ ହେଲେ ପୁନଃ ଆଦିବାସୀଙ୍କୁ ଫେରସ୍ତ ପାଇଁ ।
କଂଗ୍ରେସ ସରକାର କଲେ ୧୦ ଦିନ ମଧ୍ୟରେ ଋଣ ଛାଡ଼ ପାଇଁ ସେ ପ୍ରତିଶ୍ରୁତି ଦେଇଥିବା ବେଳେ ଛତିଶଗଡ଼ରେ ନୂତନ କଂଗ୍ରେସ ସରକାର କ୍ଷମତାକୁ ଆସିବାର ୬ ଘଣ୍ଟା ମଧ୍ୟରେ ଋଣ ଛାଡ଼ ଘୋଷଣା କଲେ । କର୍ଣ୍ଣାଟକ ଓ ରାଜସ୍ଥାନରେ ମଧ୍ୟ ଏଭଳି ପଦକ୍ଷେପ ନିଆଯାଇଛି । ଛତିଶଗଡ଼ରେ ଚାଷୀଙ୍କୁ ଧାନର ସହାୟକ ମୂଲ୍ୟ ଭାବେ ୨୫ ଶହ ଟଙ୍କା ପ୍ରଦାନ କରାଯାଇଥିବା ବେଳେ ବସ୍ତରରେ ଟାଟା କମ୍ପାନି କାରଖାନା ପାଇଁ ଅଧିଗ୍ରହଣ ସତ୍ତେ୍ୱ ବ୍ୟବହାର କରି ନଥିବା ଜମି ଆଦିବାସୀଙ୍କୁ ପୁନଃ ଫେରସ୍ତ କରିଦିଆଯାଇଛି ।
ଜମି ଅଧିଗ୍ରହଣ ବିଲରେ ପରିବର୍ତ୍ତନ ପାଇଁ ମୋଦି ସରକାର ୩ ଥର ଉଦ୍ୟମ କରିଥିବା ରାହୁଲ ଅଭିଯୋଗ କରିଥିଲେ ।
ରାହୁଲ କହିଥିଲେ, କଂଗ୍ରେସ କେବେ ହେଲେ ମିଥ୍ୟା ପ୍ରତିଶ୍ରୁତି ଦିଏ ନାହିଁ । ଯାହା କହେ ତାହା କାର୍ଯ୍ୟରେ ପରିଣତ କରେ । ଓଡ଼ିଶାର ଭୋଟରମାନେ ଯଦି କଂଗ୍ରେସକୁ ସମର୍ଥନ କରିବେ ରାଜ୍ୟରେ ଏସବୁ ପ୍ରତିଶ୍ରୁତି ମଧ୍ୟ ପାଳନ କରାଯିବ ବୋଲି ରାହୁଲ ଜନସମାବେଶରେ କରତାଳି ମଧ୍ୟରେ ଘୋଷଣା କରିଥିଲେ ।
ରାହୁଲ କହିଥିଲେ, ଉଭୟ ମୋଦି ଓ ନବୀନ ଲୋକଙ୍କୁ ଶିକ୍ଷା ଓ ସ୍ୱାସ୍ଥ୍ୟ କ୍ଷେତ୍ରରେ ଅଧିକାର ଦେବାରେ ବିଫଳ ହୋଇଛନ୍ତି । କଂଗ୍ରେସ ସରକାର କଲେ ଲୋକଙ୍କୁ ସ୍ୱାସ୍ଥ୍ୟସେବାର ଅଧିକାର ଦେବ ଏବଂ ବିଶ୍ୱବିଦ୍ୟାଳୟ ସ୍ତରରେ କମ୍ ଖର୍ଚ୍ଚରେ ଶିକ୍ଷା ମିଳିବ ।
ରାହୁଲ ନିଜ ଉଦବୋଧନରେ କହିଥିଲେ, ନବୀନଙ୍କ ସରକାରକୁ ୪/୫ ଜଣ ଅଫିସର ଚଳାଉଛନ୍ତି । ତେଣୁ ଲୋକଙ୍କ ଦାବି ନବୀନଙ୍କ କାନରେ ପହଞ୍ଚୁ ନାହିଁ । କଂଗ୍ରେସ ଆସିଲେ ଏହା ହେବ ନାହିଁ । ଜନତାଙ୍କ ସରକାର ଗଠନ ହେବ, ଯେଉଁଠାରେ କି ଗରିବଙ୍କ ଦୁଃଖ ସରକାରଙ୍କ କାନରେ ପହଞ୍ଚିପାରିବ ।
ରାଜ୍ୟର ହୋଇଥିବା ୫ ହଜାର କୋଟି ଟଙ୍କାର ଚିଟଫଣ୍ଡ ଦୁର୍ନୀତି ଓ ୫୦ ହଜାର କୋଟି ଟଙ୍କାର ଖଣି ଦୁର୍ନୀତିରେ ନବୀନ ସରକାର ଲିପ୍ତ ଥିବା ରାହୁଲ କହିଥିଲେ ।
କଂଗ୍ରେସ କ୍ଷମତାକୁ ଆସିଲେ ଏଥିରେ ସଂପୃକ୍ତ ଥିବା ପ୍ରତ୍ୟେକ ବ୍ୟକ୍ତିଙ୍କ ଉପରେ କାର୍ଯ୍ୟାନୁଷ୍ଠାନ ହେବ ବୋଲି ରାହୁଲ ସଭାରେ ପ୍ରତିଶ୍ରୁତି ଦେଇଥିଲେ । ନବୀନ ରାଜ୍ୟର ଯୁବକମାନଙ୍କୁ ନିଯୁକ୍ତି ଦେବାରେ ବିଫଳ ହୋଇଥିବାରୁ ସେମାନେ ଅନ୍ୟ ରାଜ୍ୟକୁ ରୋଜଗାର ଆଶାରେ ଯାଉଥିବା ରାହୁଲ କହିଥିଲେ ।
ମୋଦି ଦେଶକୁ ଭାଗ ଭାଗ କରିବାକୁ ଉଦ୍ୟମ କରୁଥିବା ବେଳେ କଂଗ୍ରେସ ଦେଶକୁ ଯୋଡ଼ିବାକୁ ସର୍ବଦା ଉଦ୍ୟମ କରୁଛି ବୋଲି ରାହୁଲ କହିଥିଲେ ।
ସଭାରେ ପିସିସି ମୁଖ୍ୟ ନିରଞ୍ଜନ ପଟ୍ଟନାୟକ, ଦଳର ବରିଷ୍ଠ ନେତା ନରସିଂହ ମିଶ୍ର ରାଜ୍ୟ ସରକାରଙ୍କୁ ସମାଲୋଚନା କରି ଉଦବେଧନ ଦେଇଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
